Aaska qaran ee loo sameeyey 42-kaas qof oo ka dhacay isla deegaanka Biyo-shiinaha shalay, waxa ka qaybgalay wasiirrada Wasaaradaha Caddaaladd iyo Warshadaha, Wasiir-ku-xigeenka iyo culimada Wasaaradda Diinta iyo Awqaafta, Maayarka caasimadda Hargeysa, Maareeyaha Wakaaladda Biyaha Hargeysa, culimaa’udiin, masuuliyiin kale iyo dadweyne badan, kuwaas oo muujiyey siday uga muragaysan yihiin dhibaatadan oo ku salaysanayd isir-nacaybka iyo inuu caddaan yahay xasuuqii Siyaad Barre kula kacay shacabka reer Somaliland.
